मंत्र गान करते-करते आगे बढ़ना चाहिए : आचार्य
करनाल | वेदविद्या आर्ष गुरुकुल नली खुर्द के तत्वावधान में आयोजित वार्षिक समारोह में चतुर्वेदीय पारायण यज्ञ में सोमवार को भजन और वेदप्रवचन के कार्यक्रम हुए।
चतुर्वेद पारायण यज्ञ के चौथे दिन ऋग्वेद के मंत्रों से श्रद्धालुओं के द्वारा गोघृत और सामग्री की आहुतियां प्रदान की गई। यज्ञ के ब्रह्मा आचार्य विष्णुमित्र वेदार्थी ने वेदमंत्रों की मनोहर व्याख्या करते हुए कहा कि भगवान के उपासक प्रभु का नाम कीर्तन कई प्रकार से करते हैं। कुछ लोग मानसिक या वाचिक गाकर उसके नाम का जप करते हैं। मंत्रों के गान द्वारा प्रभु के गुणों का गान करने के कारण वेद ने ऐसे उपासकों को गायत्री कहा है, किंतु वेद ने इन गायत्री नामक उपासकों की उपासना का कोई विशेष फल नहीं कहा है। इससे विदित होता है कि मंत्र गान करते करते उसे आगे बढ़ना चाहिए। आगे बढ़ने वाला उपासक प्रभु भक्ति के गीतों का गान ही नहीं करता है, अपितु वह उन गीतों में विद्यमान भगवान के गुणों का चिन्तन करता है।
hin_Deva hin_Deva hin_Deva